ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰ (ਪਰਿਵਾਰਕ ਸੰਬੰਧ ਕੇਂਦਰ)

ਪਰਿਵਾਰਾਂ ਦੀ ਬਿਹਤਰ ਸੰਬੰਧ ਬਣਾਉਣ ਵਿੱਚ ਮਦਦ ਕਰਦੇ ਹੋਏ

* ਪਰਿਵਾਰਕ ਸੰਬੰਧਾਂ ਨੂੰ ਮਜ਼ਬੂਤ ਬਣਾਉਣਾ
* ਪਰਿਵਾਰਾਂ ਨੂੰ ਮਿਲਜੁਲ ਕੇ ਰਹਿਣ ਵਿੱਚ ਮਦਦ ਕਰਨਾ

ਵੱਖਰੇ ਹੋਣ ਦੇ (ਸੇਪਰੈਸ਼ਨ) ਸਮੇਂ ਪਰਿਵਾਰਾਂ ਦੀ ਮਦਦ ਕਰਨਾ

# ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰ ਕਿਵੇਂ ਮਦਦ ਕਰ ਸਕਦਾ ਹੈ?

ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰ ਸੰਬੰਧਾਂ ਦੇ ਸਾਰੇ ਪੜਾਵਾਂ ਦੌਰਾਨ ਪਰਿਵਾਰਕ ਸੰਬੰਧਾਂ ਬਾਰੇ ਜਾਣਕਾਰੀ ਪ੍ਰਦਾਨ ਕਰਕੇ ਤੁਹਾਡੀ ਮਦਦ ਕਰ ਸਕਦਾ ਹੈ – ਸੰਬੰਧਾਂ ਦੇ ਇਹਨਾਂ ਪੜਾਵਾਂ ਵਿੱਚ ਸ਼ਾਮਲ ਹਨ ਨਵੇਂ ਸੰਬੰਧ ਬਣਾਉਣਾ, ਸੰਬੰਧਾਂ ਵਿੱਚ ਆਉਣਾ ਵਾਲੀਆਂ ਮੁਸ਼ਕਲਾਂ ਨੂੰ ਹੱਲ ਕਰਨਾ ਜਾਂ ਵੱਖ ਹੋਣ ਦੀ ਸਥਿਤੀ (ਸੇਪਰੈਸ਼ਨ) ਨਾਲ ਨਜਿੱਠਣਾ। ਸੇਂਟਰ ਦੇ ਕਰਮਚਾਰੀ ਤੁਹਾਨੂੰ ਉਨ੍ਹਾਂ ਦੂਜਿਆਂ ਸੇਵਾਵਾਂ ਦਾ ਹਵਾਲਾ ਦੇ ਸਕਦੇ ਹਨ ਜਿਹੜੀਆਂ ਮਦਦ ਕਰ ਸਕਦੀਆਂ ਹਨ।

ਜੇਕਰ ਤੁਸੀਂ ਵੱਖ ਹੋ ਰਹੇ/ਰਹੀ ਹੋ, ਤਾਂ ਸੇਂਟਰ ਦੇ ਕਰਮਚਾਰੀ ਤੁਹਾਡੇ ਨਾਲ ਇਸ ਬਾਰੇ ਗੱਲਬਾਤ ਕਰਣਗੇ ਤਾਂਜੋ ਤੁਹਾਡੇ ਬੱਚਿਆਂ ਦੀਆਂ ਜ਼ਰੂਰਤਾਂ ਤੇ ਧਿਆਨ ਦੇਣ ਵਿੱਚ ਅਤੇ ਅੱਗੇ ਕੀ ਕਰਨਾ ਹੈ ਇਸ ਵਿੱਚ ਮਦਦ ਕਰਨ ‘ਚ ਤੁਹਾਡੀ ਸਹਾਇਤਾ ਕੀਤੀ ਜਾ ਸਕੇ।

ਸੇਂਟਰ ਦੂਜੇ ਮਾਪਿਆਂ ਜਾਂ ਪਰਿਵਾਰ ਦੇ ਸਦੱਸਾਂ ਨਾਲ ਸੰਯੁਕਤ ਸੈਸ਼ਨ ਪ੍ਰਦਾਨ ਕਰ ਸਕਦੇ ਹਨ ਤਾਂਜੋ ਤੁਹਾਨੂੰ ਪਰਵਰਿਸ਼ ਦੇ ਪ੍ਰਬੰਧਾਂ ਬਾਰੇ ਸਹਿਮਤ ਹੋਣ ਵਿੱਚ ਮਦਦ ਦਿੱਤੀ ਜਾ ਸਕੇ।

ਸੇਂਟਰ ਵੱਖ-ਵੱਖ ਤਰ੍ਹਾਂ ਦੀਆਂ ਕਈ ਦੂਜਿਆਂ ਸੇਵਾਵਾਂ ਅਤੇ ਪ੍ਰੋਗ੍ਰਾਮ ਵੀ ਉਪਲਬਧ ਕਰਾਉਂਦੇ ਹਨ ਜਿਵੇਂ ਕਿ ਸੂਚਨਾ ਸੈਸ਼ਨ ਅਤੇ ਸੈਮੀਨਾਰ।

# ਕੀ ਸੇਵਾਵਾਂ ਮੁਫਤ ਹਨ?

ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰ ਸੂਚਨਾ, ਰੇਫਰਲ ਅਤੇ ਨਿਜੀ ਸੈਸ਼ਨ ਮੁਫਤ ਪ੍ਰਦਾਨ ਕਰਦੇ ਹਨ। ਸੇਂਟਰ ਇੱਕ ਘੰਟੇ ਤਕ ਦੇ ਸੰਯੁਕਤ ਸੈਸ਼ਨ ਵੀ ਮੁਫਤ ਪ੍ਰਦਾਨ ਕਰਦੇ ਹਨ। ਸੇਂਟਰ $50,000 ਜਾਂ ਇਸਤੋਂ ਵੱਧ ਕੁੱਲ ਸਾਲਾਨਾ ਆਮਦਨ ਕਮਾਉਣ ਵਾਲੇ ਗਾਹਕਾਂ ਤੋਂ ਪਰਿਵਾਰਕ ਝਗੜਿਆਂ ਦੇ ਸਮਾਧਾਨ ਦੇ ਦੂਜੇ ਅਤੇ ਤੀਜੇ ਘੰਟੇ ਲਈ ਪ੍ਰਤੀ ਘੰਟੇ $30 ਦੇ ਹਿਸਾਬ ਨਾਲ ਫੀਸ ਵਸੂਲਣਗੇ। ਸੇਂਟਰ $50,000 ਤੋਂ ਘੱਟ ਦੀ ਕੁੱਲ ਸਾਲਾਨਾ ਆਮਦਨ ਕਮਾਉਣ ਵਾਲੇ ਜਾਂ ਕਾਮਨਵੇਲਥ ਹੇਲਥ ਅਤੇ ਸੋਸ਼ਲ ਸਿਕਯੋਰਿਟੀ ਬੇਨੇਫਿਟ ਪ੍ਰਾਪਤ ਕਰਨ ਵਾਲੇ ਗਾਹਕਾਂ ਨੂੰ ਪਰਿਵਾਰਕ ਝਗੜਿਆਂ ਦੇ ਸਮਾਧਾਨ ਦੇ ਦੂਜੇ ਅਤੇ ਤੀਜੇ ਘੰਟੇ ਦੇ ਸੰਯੁਕਤ ਸੈਸ਼ਨ ਮੁਫਤ ਪ੍ਰਦਾਨ ਕਰਣਗੇ। ਜੇਕਰ ਹੋਰ ਸੰਯੁਕਤ ਸੈਸ਼ਨਾਂ ਦੀ ਲੋੜ ਪੈਂਦੀ ਹੈ ਤਾਂ ਹੋ ਸਕਦਾ ਹੈ ਕਿ ਸੇਂਟਰ ਆਪਣੀ ਫੀਸ ਨੀਤੀ ਦੇ ਮੁਤਾਬਕ ਫੀਸ ਵਸੂਲਣ। ਸੇਂਟਰ ਦੇ ਕਰਮਚਾਰੀ ਝਗੜਿਆਂ ਦੇ ਸਮਾਧਾਨਾਂ ਦੇ ਸੰਯੁਕਤ ਸੈਸ਼ਨਾਂ ਨੂੰ ਸ਼ੁਰੂ ਕਰਨ ਤੋਂ ਪਹਿਲਾਂ ਇਨ੍ਹਾਂ ਫੀਸਾਂ ਦੀ ਚਰਚਾ ਤੁਹਾਡੇ ਨਾਲ ਕਰਣਗੇ।

# ਕੀ ਮੈਨੂੰ ਬੁਕਿੰਗ ਦੀ ਲੋੜ ਹੈ?

ਜਾਣਕਾਰੀ ਪ੍ਰਾਪਤ ਕਰਨ ਲਈ ਤੁਹਾਨੂੰ ਬੁਕਿੰਗ ਦੀ ਲੋੜ ਨਹੀਂ ਹੈ, ਇਸ ਜਾਣਕਾਰੀ ਵਿੱਚ ਤੁਹਾਡੇ ਸਥਾਨਕ ਖੇਤਰ ਵਿੱਚ ਮੌਜੂਦ ਅਜਿਹੇ ਪ੍ਰੋਗ੍ਰਾਮ ਜਾਂ ਸੇਵਾਵਾਂ ਸ਼ਾਮਲ ਹਨ ਜਿਹੜੇ ਪਰਿਵਾਰਕ ਸੰਬੰਧਾਂ ਨੂੰ ਮਜ਼ਬੂਤ ਕਰਨ ਵਿੱਚ ਤੁਹਾਡੀ ਮਦਦ ਕਰ ਸਕਦੇ ਹਨ।

ਜੇਕਰ ਤੁਸੀਂ ਵੱਖ ਹੋ ਰਹੇ/ਰਹੀ ਹੋ, ਤਾਂ ਤੁਸੀਂ ਪ੍ਰਾਈਵੇਟ ਇੰਟਰਵਿਊ ਲਈ ਅਪੌਇੰਟਮੇਂਟ ਬੁਕ ਕਰ ਸਕਦੇ/ਸਕਦੀ ਹੋ। ਅਪੌਇੰਟਮੇਂਟ ਬੁਕ ਕਰਨ ਲਈ ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰ ਨੂੰ ਫੋਨ ਕਰੋ ਜਾਂ ਸੇਂਟਰ ਆਉ।

# ਮੇਰੇ ਨਾਲ ਹੋਰ ਕੌਣ ਆ ਸਕਦਾ/ਸਕਦੀ ਹੈ?

ਜੇਕਰ ਉਚਿਤ ਹੋਵੇ, ਤਾਂ ਤੁਸੀਂ ਆਪਣੇ ਨਾਲ ਪਰਿਵਾਰ ਦੇ ਸਦੱਸਾਂ ਜਾਂ ਆਪਣੇ ਵਕੀਲ ਸਮੇਤ ਕਿਸੇ ਸਹਾਇਕ ਵਿਅਕਤੀ ਨੂੰ ਲਿਆ ਸਕਦੇ/ਸਕਦੀ ਹੋ। ਪਰ, ਸੇਂਟਰ ਵਿੱਚ ਵਕੀਲਾਂ ਨੂੰ ਆਉਣ ਦੀ ਮਨਜ਼ੂਰੀ ਦੇਣਾ ਜਾਂ ਨਾ ਦੇਣਾ ਸੇਵਾ ਪ੍ਰਦਾਤਾ ਦੀ ਮਰਜ਼ੀ ਹੈ। ਜੇਕਰ ਤੁਸੀਂ ਆਪਣੇ ਵਕੀਲ ਨੂੰ ਆਪਣੇ ਨਾਲ ਲਿਆਣ ਦੀ ਯੋਜਨਾ ਬਣਾ ਰਹੇ/ਰਹੀ ਹੋ, ਤਾਂ ਤੁਹਾਨੂੰ ਜਿਨ੍ਹੀ ਛੇਤੀ ਹੋ ਸਕੇ ਇਸ ਬਾਰੇ ਆਪਣੇ ਸੇਂਟਰ ਨਾਲ ਗੱਲਬਾਤ ਕਰਨੀ ਚਾਹੀਦੀ ਹੈ।

# ਜੇਕਰ ਮੈਨੂੰ ਦੁਭਾਸ਼ੀਏ ਦੀ ਲੋੜ ਹੋਵੇ ਤਾਂ ਕੀ ਪ੍ਰਬੰਧ ਹਨ?

ਲੋੜ ਪੈਣ ‘ਤੇ ਸੇਂਟਰ ਦੁਭਾਸ਼ੀਏ ਦਾ ਪ੍ਰਬੰਧ ਕਰੇਗਾ।

# ਕੀ ਮੇਰੇ ਵੇਰਵੇ ਗੁਪਤ ਰੱਖੇ ਜਾਣਗੇ?

ਤੁਹਾਡੀ ਗੋਪਨੀਯਤਾ ਸਾਡੇ ਲਈ ਮਹੱਵਤਪੂਰਣ ਹੈ ਅਤੇ ਇਸਦੀ ਸੁਰੱਖਿਆ ਕੀਤੀ ਜਾਵੇਗੀ। ਸੇਂਟਰ ਕੇਵਲ ਉਸੇ ਪਰਿਸਥਿਤੀ ਵਿੱਚ ਨਿਜੀ ਜਾਣਕਾਰੀ ਦਾ ਖੁਲਾਸਾ ਕਰਣਗੇ ਜਦੋਂ ਤੁਸੀਂ ਇਸਦੀ ਮਨਜ਼ੂਰੀ ਦਿੱਤੀ ਹੋਵੇ ਜਾਂ ਅਜਿਹਾ ਕਰਨਾ ਕਨੂੰਨੀ ਤੌਰ ‘ਤੇ ਜ਼ਰੂਰੀ ਹੋਵੇ ਜਾਂ ਅਜਿਹਾ ਕਰਨ ਦਾ ਅਧਿਕਾਰ ਕਨੂੰਨੀ ਤੌਰ ‘ਤੇ ਦਿੱਤਾ ਗਿਆ ਹੋਵੇ, ਉਦਾਹਰਨ ਵਜੋਂ ਕਿਸੇ ਨੂੰ ਨੁਕਸਾਨ ਤੋਂ ਬਚਾਉਣ ਲਈ।

# ਸੁਰੱਖਿਆ

ਸੇਂਟਰ ਇੱਕ ਸੁਰੱਖਿਅਤ ਪਰਿਵੇਸ਼ ਪ੍ਰਦਾਨ ਕਰਨ ਲਈ ਵਚਨਬੱਧ ਹਨ ਅਤੇ ਤੁਹਾਡੀ ਜਾਂ ਤੁਹਾਡੇ ਬੱਚਿਆਂ ਦੀ ਸੁਰੱਖਿਆ ਵਿੱਚ ਮਦਦ ਕਰਨ ਲਈ ਪ੍ਰਬੰਧ ਕਰ ਸਕਦੇ ਹਨ। ਜੇਕਰ ਤੁਹਾਡੀਆਂ ਕੋਈ ਚਿੰਤਾਵਾਂ ਹੋਣ ਤਾਂ ਤੁਹਾਨੂੰ ਜਿਨ੍ਹੀ ਛੇਤੀ ਸੰਭਵ ਹੋ ਸਕੇ ਸੇਂਟਰ ਦੇ ਕਰਮਚਾਰੀਆਂ ਨੂੰ ਇਨ੍ਹਾਂ ਬਾਰੇ ਦੱਸਣਾ ਚਾਹੀਦਾ ਹੈ।

# ਮੈਂ ਵਧੇਰੀ ਜਾਣਕਾਰੀ ਕਿਥੋਂ ਪ੍ਰਾਪਤ ਕਰ ਸਕਦਾ/ਸਕਦੀ ਹਾਂ?

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰਾਂ ਬਾਰੇ ਅਤੇ ਤੁਹਾਡੇ ਸਭ ਤੋਂ ਨਜ਼ਦੀਕੀ ਸੇਂਟਰ ਦੀ ਥਾਂ ਬਾਰੇ ਸੂਚਨਾ ਪ੍ਰਦਾਨ ਕਰ ਸਕਦੀ ਹੈ। ਜੇਕਰ ਤੁਹਾਡੀ ਥਾਂ ਤੇ ਕੋਈ ਸੇਂਟਰ ਨਾ ਹੋਣ, ਤਾਂ ਐਡਵਾਈਸ ਲਾਈਨ ਸੂਚਨਾ ਅਤੇ ਸਲਾਹ ਪ੍ਰਦਾਨ ਕਰ ਸਕਦੀ ਹੈ ਅਤੇ ਤੁਹਾਨੂੰ ਅਜਿਹੀਆਂ ਦੂਜਿਆਂ ਸੇਵਾਵਾਂ ਦਾ ਹਵਾਲਾ ਦੇ ਸਕਦੀ ਹੈ ਜੋ ਮਦਦ ਕਰ ਸਕਦੀਆਂ ਹਨ।

ਤੁਸੀਂ **ਸੋਮਵਾਰ ਤੋਂ ਸ਼ੁਕਰਵਾਰ ਸਵੇਰੇ 8 ਵਜੇ ਤੋਂ ਲੈ ਕੇ ਰਾਤੀ 8 ਵਜੇ ਤਕ ਅਤੇ ਸ਼ਨੀਵਾਰ ਸਵੇਰੇ 10 ਵਜੇ ਤੋਂ ਲੈ ਕੇ ਸ਼ਾਮੀ 4 ਵਜੇ ਤਕ ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ** ਨੂੰ **1800 050 321** ਤੇ ਫੋਨ ਕਰ ਸਕਦੇ/ਸਕਦੀ ਹੋ। ਐਡਵਾਈਸ ਲਾਈਨ ਲੋੜ ਮੁਤਾਬਕ ਦੁਭਾਸ਼ੀਆਵਾਂ ਦਾ ਪ੍ਰਯੋਗ ਕਰਦੀ ਹੈ।

ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਪਰਿਵਾਰਕ ਕਨੂੰਨ ਵਿਵਸਥਾ ਵਿੱਚ ਹੋਣ ਵਾਲੇ ਬਦਲਾਵਾਂ ਅਤੇ ਪਰਿਵਾਰਕ ਸੰਬੰਧਾਂ ਦੇ ਮਾਮਲਿਆਂ ਅਤੇ ਪਰਿਵਾਰਾਂ ਦੀ ਮਦਦ ਕਰਨ ਲਈ ਉਪਲਬਧ ਸੇਵਾਵਾਂ ਬਾਰੇ ਸੂਚਨਾ ਤਕ ਪਹੁੰਚ ਉਪਲਬਧ ਕਰਾਉਂਦੀ ਹੈ। ਤੁਸੀਂ ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਦੁਆਰਾ ਆਪਣੇ ਸਭ ਤੋਂ ਨਜ਼ਦੀਕੀ ਫੈਮਿਲੀ ਰਿਲੇਸ਼ਨਸ਼ਿਪ ਸੇਂਟਰਾਂ ਦੀ ਥਾਂ ਬਾਰੇ ਵੀ ਪਤਾ ਲਗਾ ਸਕਦੇ/ਸਕਦੀ ਹੋ।

ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਦੀ ਵੈੱਬ-ਸਾਈਟ [**www.familyrelationships.gov.au**](http://www.familyrelationships.gov.au)ਵੇਖੋ।